rejauldu/bengali-wikipedia huggingface dataset:
কাংরা () ভারতের হিমাচল প্রদেশ রাজ্যের কাংড়া জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৩৩ মিটার (২৪০৪ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কাংরা শহরের জনসংখ্যা হল ৯১৫৫ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে কাংরা এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:হিমাচল প্রদেশের শহর ও নগর
জাবেদ ইসলাম একজন ভারতীয় রাজনীতিবিদ। তিনি স্বতন্ত্র সদস্য হিসাবে ২০১১ সালের আসাম বিধানসভা নির্বাচনে মানকাচর থেকে আসাম বিধানসভায় নির্বাচিত হন।  তাকে ২০১৯ সালের ভারতীয় সাধারণ নির্বাচনে ধুবড়ী থেকে অসম গণ পরিষদের প্রার্থী হিসেবে মনোনীত করা হয়েছিল। BJP drops another sitting MP in Assam; ex-AASU leader named AGP candidate   তথ্যসূত্র   বিষয়শ্রেণী:২০১৯-এ ভারতের সাধারণ নির্বাচনের প্রার্থী বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:দক্ষিণ শালমারা-মানকাচর জেলার ব্যক্তি বিষয়শ্রেণী:আসামের স্বতন্ত্র রাজনীতিবিদ বিষয়শ্রেণী:অসম গণপরিষদের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম
অর্চনা ভট্টাচার্য (জন্ম ১৯৪৮) একজন ভারতীয় পদার্থবিজ্ঞানী। তিনি আইনোস্ফিয়ারিক পদার্থবিজ্ঞান, ভূচৌম্বকীয়, এবং মহাকাশ পারিপার্শ্বিক অবস্থা বিষয়ে বিশেষজ্ঞ এবং মুম্বাই ইন্ডিয়ান ইনস্টিটিউট অফ জিওম্যাগনেটিসমের ডাইরেক্টর।    শিক্ষা  অর্চনা যথাক্রমে ১৯৬৭ এবং ১৯৬৯ সালে দিল্লি বিশ্ববিদ্যালয় থেকে পদার্থবিজ্ঞানের বিএসসি (সান্মানিক) এবং এমএসসি সম্পন্ন করেন। তিনি জাতীয় বিজ্ঞান প্রতিভা (১৯৬৪-৬৯) বৃত্তি প্রাপ্ত ছিলেন। তিনি নর্থ ওয়েস্টার্ন ইউনিভার্সিটি থেকে পদার্থবিজ্ঞানের পিএইচডি ডিগ্রী অর্জন করেন (শ্লেষিত থেওরেটিকাল কন্ডেন্সেড পদার্থবিজ্ঞানের ক্ষেত্রে কাজ করেন।    পেশা  অর্চনা ইন্ডিয়ান ইনস্টিটিউট অফ জিওোম্যাগনেটিজম (আইআইজি), মুম্বাইয়ে ১৯৭৮ সালে যোগ দেন। তিনি ১৯৮৬-৮৭-এর সময় উর্বানা-চ্যাম্পিয়ন ইলিয়নিস বিশ্ববিদ্যালয়ের সাথে কাজ করেন এবং ১৯৯৮-২০০০ সালে মার্কিন যুক্তরাষ্ট্রে ম্যাসাচুসেটস-এর এয়ার ফোর্স রিসার্চ ল্যাবরেটরিতে তিনি সিনিয়র এনআরসি রেসিডেন্ট রিসার্চ অ্যাসোসিয়েট ছিলেন। তিনি ২০০৫-২০১০ সালে আইআইজি পরিচালক ছিলেন। বর্তমানে, তিনি আইআইজিতে এমারিটাস বিজ্ঞানী।    পুরস্কার এবং সম্মাননা    ২০০৪ সালে ভারতীয় জিওফিজিকাল ইউনিয়নের অধ্যাপক কে আর রমনাথন স্মারক বক্তৃতা ও পদক পান।  ১৯৬৯ সালে দিল্লি বিশ্ববিদ্যালয়ের অধ্যাপক কে এস কৃষ্ণন স্বর্ণপদক  ইন্ডিয়ান একাডেমী অফ সায়েন্সেস এবং ভারতের জাতীয় বিজ্ঞান একাডেমীর ফেলো ছিলেন।   গবেষণার বিষয়বস্তু    নিরক্ষীয় আয়নমণ্ডলে প্লাসমা অস্থায়িত্ব  রেডিও তরঙ্গ দ্বারা আয়নমণ্ডল ভেদ করা  আয়নমণ্ডলে উপর মহাকাশ আবহাওয়ার প্রভাব  ভূ-চৌম্বকীয় ক্ষেত্রের স্প্যাটিও-সাময়িক বৈচিত্র্য    তথ্যসূত্র   বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম বিষয়শ্রেণী:ভারতীয় পদার্থবিজ্ঞানী বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় পদার্থবিজ্ঞানী বিষয়শ্রেণী:২০শ শতাব্দীর ভারতীয় ভূবিজ্ঞানী বিষয়শ্রেণী:বাঙালি পদার্থবিদ বিষয়শ্রেণী:ভারতীয় শিক্ষায়তনিক প্রশাসক বিষয়শ্রেণী:ভারতীয় নারী পদার্থবিজ্ঞানী বিষয়শ্রেণী:মহারাষ্ট্রের নারী বিজ্ঞানী
মো. আবদুল আজিজ বাংলাদেশ সরকারের প্রাক্তন মন্ত্রিপরিষদ সচিব।   কর্মজীবন  আজিজ ২০০৩ সালে সংস্থাপন মন্ত্রণালয়ে যুগ্ম সচিব এবং বিশেষ দায়িত্বপ্রাপ্ত কর্মকর্তা (ওএসডি) হিসেবে কর্মরত ছিলেন। ওই বছরের আগস্টে তিনি পদোন্নতি পান।  ২০০৫ সালে তিনি পানিসম্পদ মন্ত্রণালয়ে ভারপ্রাপ্ত সচিব হিসেবে কর্মরত থাকাকালীন সচিব পদে পদোন্নতি পান।  আজিজ কৃষি মন্ত্রণালয়ের সচিব এবং বাংলাদেশ পরিকল্পনা কমিশন-এর সদস্য হিসেবেও দায়িত্ব পালন করেন।  ২০০৮ সালের ২৮ নভেম্বর আজিজকে মন্ত্রিপরিষদ সচিব হিসেবে নিয়োগ দেওয়া হয়। তিনি তত্ত্বাবধায়ক সরকারের প্রধান উপদেষ্টা ফখরুদ্দীন আহমেদ-এর অধীনে আলী ইমাম মজুমদার-এর স্থলাভিষিক্ত হন। তিনি পরবর্তী সরকারে প্রধানমন্ত্রী শেখ হাসিনা-এর অধীনেও মন্ত্রিপরিষদ সচিব হিসেবে দায়িত্ব পালন করেন।  তিনি সুপিরিয়র সিলেকশন বোর্ডের চেয়ারম্যান হিসেবে দায়িত্ব পালন করেন। তার সময়ে অনেক কর্মকর্তাকে পদোন্নতি দেওয়া হয়, যা শূন্য পদের চেয়ে বেশি ছিল এবং এর ফলে অনেককে বিশেষ দায়িত্বপ্রাপ্ত কর্মকর্তা (ওএসডি) হিসেবে রাখা হয়।  প্রাক্তন প্রধানমন্ত্রী খালেদা জিয়ার ঢাকা সেনানিবাসের বাসভবন থেকে উচ্ছেদের পর তার বিরুদ্ধে আদালত অবমাননার মামলা দায়ের করেন।  আজিজ অবসর গ্রহণের পর চুক্তিভিত্তিক মন্ত্রিপরিষদ সচিব হিসেবে কাজ করেন। ২০১১ সালের অক্টোবর মাসে এম মুশাররফ হোসেন ভূঁইয়া আজিজের স্থলাভিষিক্ত হন।  ২০১২ সালের ফেব্রুয়ারিতে তার নাম বাংলাদেশ নির্বাচন কমিশনের কমিশনার পদে বিবেচনা করা হয়।  আজিজ এসোসিয়েশন ফর সোশ্যাল অ্যাডভান্সমেন্ট (এএসএ)-এর একজন জ্যেষ্ঠ পরামর্শক।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশের মন্ত্রিপরিষদ সচিব
প্রফেসর কামাল উদ্দিন চৌধুরী কলেজ বাংলাদেশের চট্টগ্রাম জেলার মীরসরাই উপজেলার একটি শিক্ষা প্রতিষ্ঠান। এ কলেজে উচ্চ মাধ্যমিক ও স্নাতক শ্রেণিতে পাঠদান করানো হয়। কলেজটি ২০০০ সালের ১৫ ডিসেম্বর প্রতিষ্ঠিত হয়। প্রতি বছর এই কলেজটি ফলাফলের দিক থেকে চট্টগ্রাম উত্তর জেলার মধ্যে সেরা কলেজ হিসেবে বিবেচিত হয়।   উচ্চ মাধ্যমিক পরীক্ষার ফলাফল   ক্রম নং সাল পাশের হার ০১ ২০২১ ৯৯.৬২% ০২ ২০২২ ৯৭.৯২% ০৩ ২০২৩ ৯৯.৩০% ০৪ ২০২৪ ৯৮.৭০%   অবস্থান  বাংলাদেশের চট্টগ্রাম জেলার অন্তর্গত মীরসরাই উপজেলার মায়ানী ইউনিয়নের আবুতোরাব গ্রামে এ কলেজটি অবস্থিত।   ইতিহাস  ২০০০ সালে প্রতিষ্ঠানটি প্রতিষ্ঠিত হয়।   পরিচালনা ব্যবস্থা  প্রতিষ্ঠানটি পরিচালনার জন্য জনাব এম ডি এম কামাল উদ্দিন চৌধুরীকে সভাপতি করে ১২ সদস্যের একটি পরিচালনা পরিষদ রয়েছে।   শিক্ষক-শিক্ষার্থী  এ কলেজের বর্তমান অধ্যক্ষ জনাব মুহাম্মদ আবচার উদ্দিন। বর্তমানে এ প্রতিষ্ঠানে আনুমানিক ১৪০০ এর অধিক শিক্ষার্থী অধ্যয়নরত আছে। এখানে একাদশ-দ্বাদশ শ্রেণীতে বিজ্ঞান, মানবিক ও ব্যবসায় শিক্ষা শাখা সহ স্নাতক (সম্মানে) ব্যবস্থাপনা ও রাষ্ট্রবিজ্ঞান বিভাগ রয়েছে। বরাবরের মতো কলেজটি ফলাফলের দিক দিয়ে উপজেলার সেরা কলেজ হিসেবে তথা চট্টগ্রাম উত্তর জেলায় অন্যতম সেরা কলেজ হিসেবে প্রশংসিত।   অবকাঠামো  প্রাতিষ্ঠানিক ভবন একটি ত্রিতল ভবন (প্রশাসনিক ভবন), একটি ব্যবসায় শিক্ষা ভবন, একটি আইসিটি ভবন (চারতলা বিশিষ্ট) ও হোস্টেল রয়েছে। ছাত্র-ছাত্রীদের খেলাধুলার জন্য রয়েছে সুবিশাল মাঠ। এছাড়াও দুটি হাই কনফিগার সার্ভার সহ ত্রিশটি কম্পিউটার সমৃদ্ধ ল্যাব, নয়টি মাল্টিমিডিয়া শ্রেণীকক্ষ, সমৃদ্ধ বিষয় ভিত্তিক বিজ্ঞান ল্যাব, দুইটি পাঠাগার (যেখান থেকে প্রতি বছর প্রায় ৫০০ ছাত্রছাত্রী বিনামূল্যে বই পেয়ে থাকে), ছাত্রছাত্রীদের সুপেয় পানির জন্য গভীর নলকূপ, একটি পুকুর ও তিনটি স্থানে মোট ১৫ টি শৌচাগার ইত্যাদি রয়েছে।   কার্যক্রম  এ কলেজে সহ-শিক্ষা ব্যবস্থা রয়েছে। বর্তমানে এ কলেজে একাদশ-দ্বাদশ শ্রেণীতে বিজ্ঞান, মানবিক ও ব্যবসায় শিক্ষা শাখায় পড়াশোনার সুযোগ রয়েছে।  এছাড়াও রয়েছে স্নাতক (সম্মান) এর গুরুত্বপূর্ণ দুটি বিষয় ব্যবস্থাপনা ও রাষ্ট্রবিজ্ঞান এ পড়ার সুযোগ।   আরও দেখুন   মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম  জাতীয় বিশ্ববিদ্যালয়   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মীরসরাই উপজেলার শিক্ষাপ্রতিষ্ঠান
হংসগীতা () বা উদ্ধবগীতা হল শ্রীকৃষ্ণ পৃথিবী থেকে তার আসন্ন বিদায়ের আগে উদ্ধবকে সান্ত্বনা দেয়ার উদ্দেশ্যে প্ৰদান করা বাণীসমূহ। ক্ষত্রিয় হিসেবে জন্ম ও পরে যদুকুলে বড় হওয়া শ্রীকৃষ্ণের অনুপস্থিতিতে যদুবংশের আসন্ন বিনাশের ভবিষ্যত দেখার পরে উদ্ধবের আবেগ-বিহ্বল ও বিভ্ৰান্তিকর পরিস্থিতিতে কৃষ্ণ প্ৰদত্ত এই উপদেশপূৰ্ণ বাণীসমূহে এই গীতার সূচনা হয়েছে।Brown, Manisha Wilmette (editor, author) &  Saraswati, Ambikananda (translator) (2000). The Uddhava Gita. Frances Lincoln Ltd. , . With a foreword by Prof. Vachaspati Upadhyaya, Vice Chancellor, Lal Bahadur Sanskrit University, New Delhi. Source:  (accessed: Monday march 8, 2010)  উদ্ধব শ্রীকৃষ্ণের একান্ত ভক্ত ও তার পরম সখা হিসেবে প্ৰসিদ্ধ ছিলেন। কিন্তু উদ্ধবেব পক্ষেও  বোধগম্য ছিল না কেন শ্রীকৃষ্ণের পক্ষে যদুকুলের আসন্ন পতন রোধ করা সম্ভব নয়। সৃষ্টিকৰ্তা ব্ৰহ্মা ও স্বৰ্গের দেবগণ ভগবান শ্রীকৃষ্ণকে ধরাতে তার দায়-দায়িত্ব সমাপনের পর স্বৰ্গে পুন আগমনের জন্য অনুনয় বিনয় করেছিল।  শ্রীকৃষ্ণ তাকে যাদবগণের বিনাশের কারণ ব্যাখ্যা করে বলেছিলেণ, "মহাসাগরের তীরে ক্ষমতা, বীরত্ব ও সৌভাগ্যে বলীয়ান সমগ্ৰ বিশ্বকে অধিকার করতে আগ্রহী সুপ্ৰসিদ্ধ যদুবংশকে আমি সংযমী করে রেখেছিলাম। যদি বৃহৎ যদুকুলের বিনাশের আগেই আমি এই ধরা ছেড়ে চলে যাই, তবে উদ্ধত যদুবংশের হাতে সমগ্ৰ মানবজাতি নিঃশেষ হয়ে যাবে "। এই কথাতে অত্যন্ত দুঃখিত হয়ে উদ্ধব তখন শ্রীকৃষ্ণের সাথে পৃথিবী ছেড়ে যেতে চাওয়ার মিনতি করতে লাগলেন। এর ফলশ্ৰুতিতে শ্রীকৃষ্ণ উদ্ধবকে বোঝানোর জন্য উদ্ধব গীতার উদ্ভব করলেন।   পাণ্ডুলিপি এবং পাঠ্য নোট  উদ্ধবগীতা ও হংসগীতা নামগুলি জনপ্রিয়ভাবে বিনিময়যোগ্য কিন্তু হংসগীতাও বিশেষভাবে নির্দেশ করে (১১.১৩-১৬) উদ্ধবগীতা এবং ভাগবত পুরাণের অংশ। আরও দেখুন  ভগবদ্গীতা  ব্যাধগীতা  গুরুগীতা  দেবীগীতা  ঈশ্বরগীতা  অবধূতগীতা  অষ্টাবক্রগীতা  অনুগীতা   প্রাথমিক সম্পদ    সংস্কৃত    Uddhava Gita @ Wikisource in Devanagari Unicode  Hamsa Gita @ Wikisource in Devanagari Unicode   ইংরেজি    The Uddhava Gita by International Gita Society - PDF version    তথ্যসূত্র    বহিঃসংযোগ    A-Quintessence-of-Uddhava-Gita-pdf  Read the Uddhava Gita English translation.  বিষয়শ্রেণী:হিন্দু ধর্মগ্রন্থ বিষয়শ্রেণী:সংস্কৃত গ্রন্থ বিষয়শ্রেণী:কৃষ্ণ
তুরগুত রেইস মসজিদ (,  অথবা কারাগোল জামী) বালচিকে অবস্থিত একটি মসজিদ। দ্রাগুত (তুরগুত রেইস) কালো সাগরে একটি প্রবল ঝড়ে আটকা পড়েন এবং প্রার্থনা করে বলেন যে, যদি তিনি এই ঝড় থেকে মুক্তি পান, তবে তিনি একটি মসজিদ নির্মাণ করবেন। পরে তিনি বালচিক শহরে পৌঁছান এবং সেখানে তুরগুত রেইস মসজিদ নির্মাণ করেন।  thumb|১৯৩৯ সালে তুরগুত রেইস মসজিদ   গ্যালারি   তথ্যসূত্র  বিষয়শ্রেণী:বুলগেরিয়ার মসজিদ বিষয়শ্রেণী:ডোবরিচ প্রদেশের ভবন ও স্থাপনা বিষয়শ্রেণী:বালচিক
৯ পদাতিক ডিভিশন হচ্ছে বাংলাদেশ সেনাবাহিনীর একটি দল যা ঢাকা জেলার সাভারে অবস্থিত। এটা বাংলাদেশ সেনাবাহিনীর সর্বপ্রথম পদাতিক ডিভিশন যেটি স্বাধীনতা পরবর্তী সময়ে গঠন করা হয়েছিল। এই ডিভিশনটিকে বাংলাদেশের সবথেকে গুরুত্বপূর্ণ একটি দল হিসেবে মনে করা হয় কেননা বাংলাদেশের রাজধানী শহর ঢাকার নিরাপত্তা বিধানে এটি নিয়োজিত।   ইতিহাস ৯ পদাতিক ডিভিশন বাংলাদেশ সেনাবাহিনীর প্রথম ডিভিশন হিসেবে ১৯৭৫ সালের নভেম্বরে যাত্রা শুরু করে। ৯ পদাতিক ডিভিশন মেজর জেনারেল মীর শওকত আলীর নেতৃত্বে ঢাকার শেরে-বাংলা নগর এলাকায় এটার প্রধান কার্যালয় নিয়ে প্রতিষ্ঠিত হয়। শুরুতে এই ডিভিশনের অধীনে ৭৭ পদাতিক ব্রিগেড, ৮১ পদাতিক ব্রিগেড এবং ২৯ ইস্ট বেঙ্গল রেজিমেন্ট পরিচালিত হত। ঐসময়ে, ৯ ইস্ট বেঙ্গল রেজিমেন্ট, ১৩ ইস্ট বেঙ্গল রেজিমেন্ট এবং ২৮ ইস্ট বেঙ্গল রেজিমেন্ট ৭৭ পদাতিক ব্রিগেডের সাথে ছিল এবং ৮ ইস্ট বেঙ্গল রেজিমেন্ট, ১১ ইস্ট বেঙ্গল রেজিমেন্ট এবং ২৭ ইস্ট বেঙ্গল রেজিমেন্ট নিয়ে ৮১ পদাতিক ব্রিগেড গঠন করা হয়েছিল। ২২ মার্চ ১৯৭৬ সালে ৯ আর্টিলারি ব্রিগেড সমেত এই ডিভিশনটি তার সাংগঠনিক কাঠামো পূর্ণাঙ্গ করে।  ১৯৮৪ সালের ৩১ মে, এর স্থায়ী প্রধান কার্যালয় সাভার সেনানিবাসে স্থানান্তর করা হয়। ১ সেপ্টেম্বর ১৯৮৪-তে, এই ডিভিশনের অধীনে ৩০৯ পদাতিক ব্রিগেড প্রতিষ্ঠা করা হয় এবং ১৯৯২ সালের ৩০ জুন ৭১ পদাতিক ব্রিগেড এটার সাথে যুক্ত করা হয়। ঐসময়ে, সাভার সেনানিবাস, ঘাটাইল সেনানিবাস এবং ময়মনসিংহ সেনানিবাস ৯ পদাতিক ডিভিশনের আওতায় ছিল তবে ১লা জুন ১৯৯২ সালে ঘাটাইল এবং ময়মনসিংহ সেনানিবাসকে, ৩০৯ পদাতিক ব্রিগেড এবং ৭৭ পদাতিক ব্রিগেডের সাথে তৎকালীন নবগঠিত ১৯ পদাতিক ডিভিশনের সাথে যুক্ত করা হয়।  পদ্মা সেতুর নির্মাণকাজের সময় নিরাপত্তা ও সহায়তা প্রদানের লক্ষে ২০ সেপ্টেম্বর ২০১৩-এ ৯৯ কম্পোজিট ব্রিগেডকে সংযুক্ত করে ৫৮ ইস্ট বেঙ্গল রেজিমেন্ট, ৩৪ বাংলাদেশ পদাতিক রেজিমেন্ট এবং ২০ ইঞ্জিনিয়ারিং কনস্ট্রাকশন ব্যাটালিয়ন গঠন করা হয়।   গঠন এই ডিভিশনের অধীনে দুটি পদাতিক ব্রিগেড নিযুক্ত, একটি আর্টিলারি ব্রিগেড এবং একটি কম্পোজিট ব্রিগেড নিযুক্ত। মেজর জেনারেল মোঃ মইন খান হলেন এই ডিভিশনের বর্তমান জিওসি।  যুদ্ধা সৈনিক   রেজিমেন্ট আর্টিলারি ৯ আর্টিলারি ব্রিগেড  পদাতিক: ৭১ পদাতিক ব্রিগেড ৮১ পদাতিক ব্রিগেড  কমব্যাট সাপোর্ট   সামরিক প্রকৌশলী  ২০ ইঞ্জিনিয়ারিং কনস্ট্রাকশন ব্যাটালিয়ন  তথ্যসূত্র  বিষয়শ্রেণী:বাংলাদেশ সেনাবাহিনীর পদাতিক ডিভিশন বিষয়শ্রেণী:১৯৭৬-এ প্রতিষ্ঠিত সামরিক ইউনিট ও দল
চক্রশিলা বন্যপ্রাণ অভয়ারণ্য () হচ্ছে ভারতের অসম রাজ্যের ধুবড়ী ও  কোকড়াঝাড় জেলায়  অবস্থিত একটি বন্যপ্রাণ অভয়ারণ্য।Department of Tourism, Govt. of Assam এটি সোনালী হনুমানের জন্য বিখ্যাত এবং এই প্রজাতির জন্য ভারতের দ্বিতীয় সংরক্ষিত অঞ্চলI  ইতিহাস চক্রশিলা পাহাড়কে ১৯৬৬ সালে প্রথম সংরক্ষিত বন ঘোষণা করা হয় এবং ১৯৯৪ সালের ১৪ জুলাই এটিকে অভয়ারণ্য হিসেবে অসম সরকার ঘোষণা করে।  আরও দেখুন  অসমের সংরক্ষিত অঞ্চলের তালিকা  বাংলাদেশের সংরক্ষিত এলাকার তালিকা  তথ্যসূত্র  বিষয়শ্রেণী:কোকড়াঝাড় জেলা বিষয়শ্রেণী:ধুবড়ী জেলা বিষয়শ্রেণী:আসামের সংরক্ষিত অঞ্চল বিষয়শ্রেণী:আসামের বন্যপ্ৰাণ অভয়ারণ্য
জেওয়ান লাল (জন্ম ১৯৭০) জম্মু ও কাশ্মীরের একজন ভারতীয় রাজনীতিবিদ। তিনি কাঠুয়া জেলার বানি বিধানসভা কেন্দ্রের একজন বিধায়ক। তিনি ২০১৪ সালের জম্মু ও কাশ্মীর বিধানসভা নির্বাচনে ভারতীয় জনতা পার্টির প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  লাল জম্মু ও কাশ্মীরের কাঠুয়া জেলার বানির বাসিন্দা। তিনি ওঙ্কার সিং-এর ছেলে। তিনি ১৯৯২ সালে কাঠুয়ার সরকারি ডিগ্রি কলেজ থেকে তার বি.এসসি. সম্পন্ন করেন। তার স্ত্রী একজন সরকারি কর্মচারী।   কর্মজীবন  তিনি বানি তহসিলের প্রাক্তন তহসিলদার। পরবর্তীতে তিনি সক্রিয় রাজনীতিতে যোগ দেন এবং ২০১৪ সালের জম্মু ও কাশ্মীর বিধানসভা নির্বাচনে ভারতীয় জনতা পার্টির প্রতিনিধিত্ব করে বানি বিধানসভা কেন্দ্র থেকে জয়লাভ করেন। তিনি ১২,৮৪১ ভোট পেয়ে তার নিকটতম প্রতিদ্বন্দ্বী জম্মু ও কাশ্মীর ন্যাশনাল কনফারেন্সের গোলাম হায়দার মালিককে ৪,৪১২ ভোটের ব্যবধানে পরাজিত করেন।   তথ্যসূত্র   বিষয়শ্রেণী:কাঠুয়া জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম
চাইনিজ ক্রিকেট অ্যাসোসিয়েশন হল চীন ক্রিকেটের সর্বোচ্চ ক্রীড়া নিয়ন্ত্রক সংস্থা। এর বর্তমান সদর দপ্তর চীনের বেইজিং এ অবস্থিত। চাইনিজ ক্রিকেট অ্যাসোসিয়েশন হল আন্তর্জাতিক ক্রিকেট কাউন্সিলে (আইসিসি) চীনের প্রতিনিধি, যার এটি ২০০৪ সাল থেকে একটি অনুমোদিত সদস্য। এটি এশিয়ান ক্রিকেট কাউন্সিলের সদস্য।China's Cracking Cricket, Forbes.com (October 3, 2005). Retrieved 2012-0130.Cricket development in China ESPNCricinfo (May 2006). Retrieved 27 January 2012 ২০১৭ সালে, একটি সহযোগী সদস্য হন    ২০০৬ সালে, চাইনিজ ক্রিকেট অ্যাসোসিয়েশন তার লক্ষ্যগুলির রূপরেখা দেয়   ২০১৫: ২০,০০০ খেলোয়াড় এবং ২,০০০ কোচ আছে  ২০১৯: বিশ্বকাপের জন্য যোগ্যতা অর্জন করেন।  ২০২০: টেস্ট স্ট্যাটাস লাভ।   চীনের ট্যালেন্ট পুলের উন্নতি হচ্ছে, এবং ২০১১ সালের জাতীয় ক্রিকেট চ্যাম্পিয়নশিপে ৪৮টি স্কুল অংশ নিয়েছিল, যা আগের বছরের তুলনায় ২১টি বেশি। Big turnout for Chinese national championship  ESPNCricinfo - Beyond The Test World Blog. Retrieved 27 January 2012 ক্রিকেটের ক্রমবর্ধমান জনপ্রিয়তা এই সত্যের দ্বারা আন্ডারলাইন হয়েছিল যখন উত্তর-পূর্বের শহর ডাকিং এবং উত্তর-পূর্বাঞ্চলীয় প্রদেশ হেইলুংচিয়াং ক্রিকেট খেলার জন্য চীনের নবম প্রদেশ হয়ে ওঠে, যদিও তারা তুষারময় এবং শীতের পরিবেশের অংশ ছিল এবং সেখানে ক্রিকেট খেলা হয়েছিল। সহজ ছিল না। Daqing makes a dash  ESPNCricinfo - Beyond the Test World Blog. Retrieved 27 January 2012 ২০১৫ সালে, চীনা মহিলা দল ২০১৫ আইসিসি মহিলা বিশ্ব টি২০ বাছাইপর্বের বি গ্রুপে খেলেছিল, তবে ২০১৬ আইসিসি মহিলা বিশ্ব টি-টোয়েন্টিতে অগ্রসর হতে পারেনি।   আইসিসি এপ্রিল ২০১৬ এর মধ্যে চীনে প্রায় ৪৫,০০০ পুরুষ খেলোয়াড় এবং ৩৫,০০০ মহিলা খেলোয়াড়ের রিপোর্ট করেছে এবং দীর্ঘমেয়াদী উন্নয়ন কৌশল তৈরি করতে সিসিএর সাথে কাজ করবে।    মাঠ সমূহ   গুয়াংগং আন্তর্জাতিক ক্রিকেট স্টেডিয়াম  শেনচেন ইউনিভার্সিড স্পোর্টস সেন্টার  চচিয়াং প্রযুক্তি বিশ্ববিদ্যালয় ক্রিকেট মাঠ   আরো দেখুন    চীনের পুরুষ জাতীয় ক্রিকেট দল  চীনের মহিলা জাতীয় ক্রিকেট দল  এশিয়ান ক্রিকেট কাউন্সিল  ক্রিকেট হংকং   তথ্যসূত্র    বহিঃসংযোগ    এশিয়ান ক্রিকেট কাউন্সিলের প্রোফাইল  এশিয়ান ক্রিকেট কাউন্সিল অ্যাকাউন্ট  ক্রিকইনফো-চীন  বিষয়শ্রেণী:চীনে ক্রিকেট বিষয়শ্রেণী:ক্রিকেট প্রশাসন বিষয়শ্রেণী:চীনে ক্রীড়া পরিচালনাকারী সংস্থা
রাঘবাঙ্ক () ছিলেন খ্রিস্টীয় দ্বাদশ শতাব্দীর শেষভাগ ও ত্রয়োদশ শতাব্দীর প্রথম ভাগের হৈসল রাজসভার এক বিশিষ্ট কন্নড় কবি ও লেখক। মনে করা হয় যে, রাঘবাঙ্কই কন্নড় সাহিত্যে স্থানীয় ‘ষটপদী’ ছন্দটিকে জনপ্রিয় করে তুলেছিলেন।Sastri (1955), p. 362 ষটপদী ছন্দে তাঁর লেখা হরিশ্চন্দ্র কাব্য রাজা হরিশ্চন্দ্রের জীবনী অবলম্বনে একটি ব্যাখ্যামূলক রচনা। এটিকে কন্নড় ভাষার অন্যতম গুরুত্বপূর্ণ ধ্রুপদি গ্রন্থ মনে করা হয়। রাঘবাঙ্ক ছিলেন দ্বাদশ শতাব্দীর প্রথম ভাগের বিশিষ্ট কন্নড় কবি হরিহরের ভ্রাতুষ্পুত্র এবং আশ্রিত।Narasimhacharya (1988), p. 20Kamath (2001), p. 134 ষটপদী ছন্দের অস্তিত্ব রাঘবাঙ্কের আগেও কন্নড় সাহিত্যে থাকলেও রাঘবাঙ্কই এই সহজ ছন্দের ব্যবহারের জন্য শৈব ও বৈষ্ণব কবিদের বহু প্রজন্মকে অনুপ্রেরণা জুগিয়ে এসেছেন।Shiva Prakash in  K. Ayyappapanicker (1997), p. 208  তথ্যসূত্র  গ্রন্থপঞ্জি  বিষয়শ্রেণী:কর্ণাটকের ইতিহাস বিষয়শ্রেণী:কন্নড় কবি বিষয়শ্রেণী:হৈসল সাম্রাজ্য বিষয়শ্রেণী:১২শ শতাব্দীর ভারতীয় কবি বিষয়শ্রেণী:১৩শ শতাব্দীর ভারতীয় কবি বিষয়শ্রেণী:ভারতীয় পুরুষ কবি
হল একটি জাপানি মাঙ্গা সিরিজ যা লিখেছেন এবং চিত্রিত করেছেন রেইজি মিয়াজিমা। এটি জুলাই ২০১৭ থেকে কোডানশার সাপ্তাহিক শোনেন ম্যাগাজিনে সিরিয়াল করা হয়েছে এবং জুলাই ২০২২ পর্যন্ত ২৭টি খণ্ডে সংকলিত হয়েছে। সিরিজটি উত্তর আমেরিকাতে কোডানশা মার্কিন যুক্তরাষ্ট্র দ্বারা লাইসেন্সপ্রাপ্ত, যা ২০২০ সালের জুনে ইংরেজিতে প্রথম ভলিউম প্রকাশ করে।  টিএমএস এন্টারটেইনমেন্টের একটি এনিমে টেলিভিশন সিরিজ অভিযোজন এমবিএসের সুপার অ্যানিমিসিজম ব্লকে জুলাই থেকে সেপ্টেম্বর ২০২০ পর্যন্ত প্রচারিত হয়েছিল। ২০২২ সালের জুলাই মাসে দ্বিতীয় সিজনের প্রিমিয়ার হয়েছিল। ২০২২ সালের জুলাই মাসে একটি লাইভ-অ্যাকশন টেলিভিশন নাটক অভিযোজনও প্রিমিয়ার হয়েছিল।  তথ্যসূত্র  বহিঃসংযোগ        বিষয়শ্রেণী:মাঙ্গা ধারাবাহিক বিষয়শ্রেণী:মাঙ্গা ভিত্তিক অ্যানিমে ধারাবাহিক বিষয়শ্রেণী:শৌনেন মাঙ্গা বিষয়শ্রেণী:অ্যানিমে ও মাঙ্গা অসম্পূর্ণ বিষয়শ্রেণী:২০২০-এর মাঙ্গা বিষয়শ্রেণী:২০১৭-এর মাঙ্গা বিষয়শ্রেণী:২০২০-এ অভিষিক্ত অ্যানিমে টেলিভিশন ধারাবাহিক
বৈশম্পায়ন  () সংস্কৃত মহাকাব্য মহাভারতের ঐতিহ্যবাহী কথক। তিনি প্রাচীন ভারতীয় ঋষি যিনি কৃষ্ণ যজুর্বেদের আদি শিক্ষক ছিলেন। অশ্বলায়ন গৃহ্য সূত্রে তাঁকে মহাভারতাচার্য বলে উল্লেখ করা হয়েছে। তৈত্তিরীয় আরণ্যক এবং পাণিনির অষ্টাধ্যায়ীতেও তার উল্লেখ আছে।https://archive.org/details/politicalhistory00raycuoft/page/38/mode/2up?q=BhaiRaychaudhuri, H.C. (1972). Political History of Ancient India: From the Accession of Parikshit to the Extinction of the Gupta Dynasty, Calcutta: University of Calcutta, p.38  বেদব্যাস এই মানব জগতে বৈশম্পায়নকে ১০০,০০০ শ্লোকের মহাভারত শিখিয়েছিলেন। তিনি তাঁর সর্প সত্র (সাপের বলি) এ রাজা জনমেজয়ের কাছে মহাকাব্যটি আবৃত্তি করেছিলেন বলে মনে করা হয়। হরিবংশ পুরাণটিও তাঁর দ্বারা পাঠ করা হয়েছে, যেখানে তিনি বেন রাজা থেকে পৃথুর উদ্ভবের কিংবদন্তি বর্ণনা করেছেন।   তথ্যসূত্র   আরও পড়ুন  Dowson's Classical Dictionary of Hindu Mythology  বিষয়শ্রেণী:মহাভারতের চরিত্র বিষয়শ্রেণী:ঋষি
চিলীয় অলিম্পিক কমিটি (; এছাড়াও সংক্ষেপে আইওসি কোড সিএইচআই দ্বারা পরিচিত) হলো চিলির জাতীয় অলিম্পিক কমিটি। এই সংস্থাটির ১৯৩৪ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর চিলির সান্তিয়াগোতে অবস্থিত।  বর্তমানে চিলীয় অলিম্পিক কমিটির সভাপতির দায়িত্ব পালন করছেন মিগেল আনহেল আরমান্দো মুহিকা ব্রাইন, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন হাইমে এনরিকে আগলিয়াতি ভালেনসুয়েলা।  ইতিহাস ১৯৩৪ সালে চিলির বহু-ক্রীড়ার সর্বোচ্চ সংস্থা হিসেবে চিলীয় অলিম্পিক কমিটি প্রতিষ্ঠিত হয়েছে। এনরিকে ওরোসিম্বো বারবোসা এই সংস্থার প্রথম সভাপতির দায়িত্ব পালন করেছেন, যিনি ১৯৩৪ হতে ১৯৩৬ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই চিলি ১৯১২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৪৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে চিলি  তথ্যসূত্র  বহিঃসংযোগ     এএনওসিতে চিলীয় অলিম্পিক কমিটি   অলিম্পিডিয়ায় চিলীয় অলিম্পিক কমিটি   অলিম্পিক.কমে চিলীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে চিলি বিষয়শ্রেণী:চিলির ক্রীড়া পরিচালনা পরিষদ বিষয়শ্রেণী:১৯৩৪-এ চিলিতে প্রতিষ্ঠিত বিষয়শ্রেণী:১৯৩৪-এ প্রতিষ্ঠিত ক্রীড়া সংস্থা
জাপান–ডেনমার্ক সম্পর্ক, জাপান এবং ডেনমার্ক এর মাঝে বিদ্যমান দ্বিপাক্ষিক সম্পর্ককে নির্দেশ করে। জাপানের রাজধানী টোকিওতে ডেনমার্কের একটি স্থায়ী দূতাবাস রয়েছে। অপরদিকে ডেনমার্কের রাজধানী কোপেনহেগেন-এ জাপানের একটি স্থায়ী দূতাবাস রয়েছে।  বর্তমানে ডেনমার্কের প্রায় ৫০০ জন নাগরিক জাপানের টোকিওতে অভিবাসী হিসেবে বসবাস করছেন।500 Danes in Tokyo    এই দুই দেশের মধ্যে ঐতিহাসিক সম্পর্ক রয়েছে। ১৯ শতক থেকে এই দুই দেশের মধ্যে সম্পর্ক রয়েছে। ১৮৬৭ সালে এই দুই দেশের মধ্যে বাণিজ্য চুক্তি হয়। দেশ দুটির মধ্যকার এই চুক্তির নাম ছিল ট্রিটি অব ফ্রেন্ডশিপ। সেই চুক্তি হওয়ার পর থেকেই এই দুই দেশের মাঝে বন্ধুত্বপূর্ণ সম্পর্ক বিদ্যমান। History of the Bilateral Relationship যদিও দ্বিতীয় বিশ্বযুদ্ধের সময় এই দুই দেশের মধ্যকার সম্পর্কে ভাঙ্গন ধরে এবং যুদ্ধ চলাকালীন সময় এই দুই দেশ তাদের মধ্যকার সম্পর্ক ছিন্ন করে। তবে দ্বিতীয় বিশ্বযুদ্ধ শেষ হওয়ার পর এই দুই দেশ আবার সম্পর্ক প্রতিষ্ঠার ব্যাপারে উদ্যোগী হয়। ১৯৫২ সালে এই বিষয়ে একটি দ্বিপাক্ষিক চুক্তিতে সাক্ষর করে এই দুই দেশ।Exchange of notes constituting an agreement concerning the resumption of diplomatic relations. Tokyo, ২৯ ফেব্রুয়ারি ১৯৫২ ফ্রাঞ্জ-মাইকেল স্কোল্ড মেলবিন, জাপানে নিযুক্ত ডেনমার্কের বর্তমান রাষ্ট্রদূত। তিনি ২০০৮ সালের ১ সেপ্টেম্বর থেকে এই দায়িত্ব পালন করছেন। তিনি ২০০৮ সালের ৪ নভেম্বর জাপানের সম্রাট আকিহিতোর নিকট তার বিবরণী জমা দেন।  বাণিজ্য thumb|ডেনমার্ক দূতাবাস, জাপান  ১৯৮৮ সালে, জাপান এবং ডেনমার্কের মধ্যকার দ্বিপাক্ষিক বাণিজ্যের পরিমাণ ছিল ২ বিলিয়ন (২০০ কোটি) মার্কিন ডলার।  ডেনমার্কে, জাপানের প্রধান রপ্তানি পণ্যগুলো হল; ব্যক্তিগত গাড়ি, মোটর সাইকেল এবং কম্পিউটার। ঔষধ, চিংড়ি মাছ, পনির প্রভৃতি খাদ্যদ্রব্য হল, জাপানের, ডেনমার্কের প্রধান রপ্তানি পণ্য। জাপানে বেশ কিছু প্রতিষ্ঠান বিনিয়োগ করেছে। এদের মধ্যে উল্লেখযোগ্য হল লেগো, নভো নরডিস্ক প্রভৃতি।Economic relations  শীর্ষপর্যায়ের সফর জাপানের সাবেক প্রধানমন্ত্রী, জুনিচিরো কোইজুমি, ২০০২ সালে এক রাষ্ট্রীয় সফরে ডেনমার্কে যান। অপরদিকে ডেনমার্কের তৎকালীন প্রধানমন্ত্রী, আন্দেরস ফো রাসমুসেন তার মেয়াদকালে মোট ২ বার জাপান সফর করেন। প্রথমবার ২০০২ সালে এবং দ্বিতীয়বার ২০০৬ সালে। এছাড়াও জাপানের আরেক প্রধানমন্ত্রী ইউকিয়ো হাতোয়ামা ২০০৯ সালে তিনবার জাপান সফরে যান। তবে হাতোয়ামার সফর ৩ টি ছিল ব্যক্তিগত সফর।  হাতোয়ামা প্রথমবার অলিম্পিক সংক্রান্ত কারণে ডেনমার্কে যান। ২০০৯ সালে ডেনমার্কের রাজধানী কোপেনহেগেনে অলিম্পিকের স্বাগতিক বাছাই সংক্রান্ত কার্যক্রমে অংশ নিতে তিনি সেখানে যান। উল্লেখ্য টোকিও শহর ২০২০ সালের অলিম্পিকের আয়োজক হওয়ার জন্য আবেদন জানায়। বাকি দুইবার তিনি জাতিসংঘের জলবায়ু পরিবর্তন বিষয়ক সভা কপ ১৫ এর কাজে ডেনমার্কে যান। এছাড়াও ডেনমার্কের আরেক প্রধানমন্ত্রী লারস লোকে রাসমুসেন ২০০৯ সালে ব্যক্তিগত এক সফরে জাপানে যান।   তথ্যসূত্র    বহিঃসংযোগ   Internationalization and university curricula in Denmark and Japan   PPH between Denmark and Japan  Exchange Agreement  International Bilateral/Multiloateral Coperation Frameworks between India and other countries for cooperation in New and Renewable Energy  বিষয়শ্রেণী:জাপানের দ্বিপাক্ষিক সম্পর্ক বিষয়শ্রেণী:ডেনমার্কের দ্বিপাক্ষিক সম্পর্ক বিষয়শ্রেণী:জাপান–ডেনমার্ক সম্পর্ক
তান উই বেং (জন্ম: ১৪ ই ফেব্রুয়ারি, ১৯৭৭) অর্থ পাচারের জন্য মার্কিন যুক্তরাষ্ট্রের ফেডারেল ব্যুরো অফ ইনভেস্টিগেশন (এফবিআই) দ্বারা পরিচালিত একটি মোস্ট ওয়ান্টেড তালিকায় বর্তমানে থাকা সিঙ্গাপুরের ব্যবসায়ী এবং পণ্য দালাল।   ক্যারিয়ার  সিঙ্গাপুরের নানিয়াং টেকনোলজিকাল বিশ্ববিদ্যালয়ের স্নাতক, তান ওয়ে টিওংয়ের পরিচালক এবং ডব্লিউটি মেরিনের ব্যবস্থাপনা পরিচালক হিসাবে কাজ করেছেন। ২০১১ সালে, তিনি আর্নস্ট অ্যান্ড ইয়ং কর্তৃক বর্ষসেরা উদীয়মান উদ্যোক্তা হিসাবে মনোনীত হন।  তাঁর নেতৃত্বে, ওয়ে টিওং-এ বার্ষিক আয় দশ বছরে প্রায় ১৩১ শতাংশ বেড়ে ২০১৫ সালে ৩০০ মিলিয়ন মার্কিন ডলারেরও বেশি হয়েছিল।    অর্থ পাচারের অভিযোগ  ২৫ অক্টোবর ২০১৮-তে, মার্কিন যুক্তরাষ্ট্রের বিচার বিভাগে আনুষ্ঠানিকভাবে তানকে "ডেমোক্রেটিক গণপ্রজাতন্ত্রী কোরিয়ায় পণ্যবাহী চালানের জন্য কয়েক মিলিয়ন ডলারের লেনদেন পরিচালনার জন্য মার্কিন আর্থিক ব্যবস্থা ব্যবহারের ষড়যন্ত্র" করার জন্য আনুষ্ঠানিক অভিযোগ দায়ের করেছিল।  একই সময়ে, মার্কিন যুক্তরাষ্ট্রের ট্রেজারি বিভাগ তার নেতৃত্বে তান এবং দুটি সংস্থার বিরুদ্ধে নিষেধাজ্ঞার ঘোষণা দেয়।  তান স্পষ্টতই ফৌজদারী অভিযোগ অস্বীকার করেছেন।    ব্যক্তিগত জীবন  সাউথ চায়না মর্নিং পোস্ট প্রতিযোগিতার গাড়ির প্রতি তাঁর আকর্ষণকে "ফেরারি-প্রেমী উদ্যোক্তা" হিসাবে বর্ণনা করেছে।  তার বিজনেস টাইমসের প্রোফাইল অনুসারে, তান লন্ডন ভিত্তিক পরিশোধিত চিনি সমিতিরও সদস্য।    তথ্যসূত্র    বহিঃসংযোগ    এফবিআই প্রোফাইল  বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:সিঙ্গাপুরের ব্যবসায়ী বিষয়শ্রেণী:সিঙ্গাপুরের ব্যক্তি